REGOLAMENT TAL-KUNSILL (KE) Nru 1029/2006
tad-19 ta’ Ġunju 2006
li jemenda r-Regolament (KEE) Nru 1906/90 dwar l-istandards tal-marketing għal-laħam tat-tjur
IL-KUNSILL TA’ L-UNJONI EWROPEA,
Wara li kkunsidra t-Trattat li jistabbilixxi l-Komunità Ewropea,
Wara li kkunsidra r-Regolament tal-Kunsill (KEE) Nru 2777/75 tad-29 ta’ Ottubru 1975 dwar l-organizzazzjoni komuni fis-suq tal-laħam tat-tjur (1), u b’mod partikolari l-Artikolu 2(2) tiegħu;
Wara li kkunsidra l-proposta mill-Kummissjoni,
Billi:
(1)
B' effett mill-1 ta’ Jannar 2006 d-Direttiva tal-Kunsill 71/118/KEE tal-15 ta’ Frar 1971 dwar problemi tas-saħħa li jaffettwaw il-produzzjoni u t-tqegħid fuq is-suq tal-laħam frisk tat-tjur (2) ġiet rrevokata bid-Direttiva 2004/41/KE tal-Parlament Ewropew u tal-Kunsill (3) u sostitwita bir-Regolament (KE) Nru 852/2004 tal-Parlament Ewropew u tal-Kunsill tad-29 ta’ April 2004 dwar l-iġjene ta’ l-oġġetti ta’ l-ikel (4) u bir-Regolament (KE) Nru 853/2004 tal-Parlament Ewropew u tal-Kunsill tad-29 ta’ April 2004 li jistabbilixxi ċerti regoli speċifiċi ta’ iġjene għall-ikel li joriġina mill-annimali (5).
(2)
Id-Direttiva tal-Kunsill 79/112/KEE tat-18 ta’ Diċembru 1978 dwar l-approssimazzjoni tal-liġijiet ta’ l-Istati Membri fir-rigward tat-tikkettjar, il-preżentazzjoni u r-reklamar ta’ l-oġġetti ta’ l-ikel li huma għall-bejgħ lill-konsumatur aħħari (6) ġiet irrevokata u sostitwita bid-Direttiva 2000/13/KE tal-Parlament Ewropew u tal-Kunsill ta’ l-20 ta’ Marzu 2000 fuq l-approsimazzjoni ta' liġijiet ta' l-Istati Membri li għandhom x'jaqsmu ma' tikkettjar, preżentazzjoni u riklamar ta' oġġetti ta' l-ikel (7).
(3)
Ir-Regolament tal-Kunsill (KEE) Nru 1906/90 (8) fih diversi referenzi għad-Direttiva 71/118/KEE u għad-Direttiva 79/112/KEE. Għal raġunijiet ta' ċarezza huwa xieraq li jiġu adattati dawk ir-referenzi. Bl-istess mod, id-definizzjoni tat-terminu “karkassa” għandha tiġi adatta għall-Anness III Taqsima II Kapitolu IV(7)(ċ) tar-Regolament (KE) Nru 853/2004.
(4)
It-tieni inċiż ta’ l-Artikolu 1(3) tar-Regolament (KEE) Nru 1906/90 jeskludi mill-kamp ta' applikazzjoni ta' dak ir-Regolament it-tip ta’ bejgħ li jissemma fil-Kapitolu II Artikolu 3(II) tad-Direttiva 71/118/KEE. Din l-aħħar disposizzjoni tirrigwarda deroga fakultattiva għall-Istati Membri dwar ċerti produzzjonijiet żgħar ta' inqas minn 10 000 tajra. Filwaqt li r-Regolamenti (KE) Nru 852/2004 u (KE) Nru 853/2004 għandhom deroga, li mhix fakultattiva u lanqas limitata għal numru speċifiku ta' tjur, deroga fakultattiva bħal dik ta' l-Artikolu 3(II) tad-Direttiva 71/118/KEE, limitata għal numru speċifiku ta' tjur, għandha tinżamm għar-Regolament (KEE) Nru 1906/90.
(5)
L-Artikolu 6 tar-Regolament (KEE) Nru 1906/90 jinkludi referenza għad-Direttiva tal-Kummissjoni 80/879/KEE tat-3 ta’ Settembru 1980 dwar il-marki sanitarji ta’ imballaġġi kbar ta’ laħam tat-tjur (9). Dik id-Direttiva ġiet irrevokata mid-Direttiva tal-Kunsill 92/116/KEE tas-17 ta’ Diċembru 1992 li temenda u taġġorna d-Direttiva 71/118/KEE dwar problemi tas-saħħa li jaffettwaw il-kummerċ tal-laħam frisk tat-tjur (10). Dik ir-referenza m'hemmx bżonnha iżjed u għandha tiġi mħassra.
(6)
Ir-Reġolament (KEE) Nru 1906/90 għandu għalhekk jiġi emendat għaldaqstant,
ADOTTA DAN IR-REGOLAMENT:
Artikolu 1
Ir-Regolament (KEE) Nru 1906/90 huwa b' dan emendat kif ġej:
1)
L-Artikolu 1 huwa emendat kif ġej:
(a)
Fl-Artikolu 1, il-paragrafu 3 hu sostitwit b'dan li ġej:
“3. Dan ir-Regolament m'għandux japplika
(a)
għal laħam tat-tjur għal esportazzjoni mill-Komunità,
(b)
għal tjur imnaddfa mill-ġewwieni tagħhom imdewmin kif imsemmi fir-Regolament (KE) Nru 853/2004 tal-Parlament Ewropew u tal-Kunsill tad-29 ta' April 2004 li jistabbilixxi regoli ta' iġjene speċifiċi għal ikel ta' oriġini mill-annimali (*).
(*) ĠU L 139, 30.4.2004, p. 55. Verżjoni kkoreġuta fil-ĠU L 226, 25.6.2004, p. 22. Regolament kif emendat l-aħħar bir-Regolament tal-Kummissjoni (KE) Nru 2076/2005 (ĠU L 338, 22.12.2005, p. 83).”;" 						
(b)
Jiddaħħal il-paragrafu 3a li ġej:
“3a L-Istati Membri jistgħu jidderogaw mill-ħtiġiet ta' dan ir-Regolament f'każijiet ta' provvista diretta ta' kwantitajiet żgħar ta' laħam tat-tjur kif imsemmi fl-Artikolu 1(3)(d) tar-Regolament (KE) Nru 853/2004, minn produttur bi produzzjoni annwali ta' inqas minn 10 000 tajra.”;
2)
L-Artikolu 2 qed jiġi emendat kif ġej:
(a)
il-punt 2 hu sostitwit b’dan li ġej:
“2.
‘karkassa’ tfisser: il-ġisem ta' tajra ta' speċi msemmija fl-Artikolu 1(1) wara l-fsada, it-tneħħija tar-rix u t-tneħħija tal-ġewwieni; madankollu, it-tneħħija tal-kliewi m'għandhiex tkun obbligatorja; karassa li tneħħielha l-ġewwieni tista' tiġi ppreżentata għall-bejgħ bi jew mingħajr il-ġewwieni, li jfisser il-qalb, il-fwied, il-qanżħa u l-għonq, inseriti fil-kavità addominali;”
(b)
fil-punt 4 hu sostitwit b’dan li ġej:
“4.
‘laħam tat-tjur ippakkjat lest’ tfisser: laħam tat-tjur ippreżentat skond il-kondizzjonijiet stabbiliti fl-Artikolu 1(3)(b) tad-Direttiva 2000/13/KE tal-Parlament Ewropew u tal-Kunsill ta' 20 Marzu 2000 fuq l-approsimazzjoni ta' liġijiet ta' l-Istati Membri li għandhom x'jaqsmu ma' tikkettjar, preżentazzjoni u riklamar ta' oġġetti ta' l-ikel (**).
(**) ĠU L 109, 6.5.2000, p. 29. Direttiva kif emendata l-aħħar bid-Direttiva 2003/89/KE (ĠU L 308, 25.11.2003, p. 15).”;" 						
3)
Fl-Artikolu 4, il-kliem tad-daħla huma sostitwiti b’dan li ġej:
“Minbarra l-konformità mal-leġislazzjoni nazzjonali adottata skond id-Direttiva 2000/13/KE, l-indikazzjonijiet miżjuda li ġejjin għandhom jidhru fuq id-dokumenti kummerċjali li jakkompanjaw fi ħdan it-tifsira ta’ l-Artikolu 13(1)(b) ta’ dik id-Direttiva:”
4)
L-Artikolu 5 huwa emendat kif ġej:
(a)
f'paragrafu 1 “Direttiva 79/112/KE” tinbidel b' “Direttiva 2000/13/KE”
(b)
paragrafu 2 qed jinbidel b' dan li ġej:
“2. Fil-każ tal-laħam frisk tat-tjur, id-data ta' durabbiltà minima għandha tinbidel bil-kliem ‘uża sad-data’ skond l-Artikolu 10 tad-Direttiva 2000/13/KE.”
(ċ)
fil-paragrafu 3, il-punt (d) huwa sostitwit b’dan li ġej:
“(d)
in-numru ta' l-approvazzjoni tal-biċċerija jew ta' l-impjant tat-tbiċċir skond l-Artikolu 4 tar-Regolament (KE) Nru 853/2004 ħlief fil-każ tat-tbiċċir u tneħħija ta’ l-għadam fil-post tal-bejgħ kif inhu previst fl-Artikolu 4(2)(d) ta’ dak ir-Regolament”;
(d)
il-paragrafi 4 u 5 huma sostitwiti b'dan li ġej:
“4. Meta l-laħam tat-tjur jiġi offrut għall-bejgħ mingħajr ma jkun ippakkjat, ħlief fejn it-tbiċċir u t-tneħħija ta’ l-għadam isiru fil-post tal-bejgħ kif previst fl-Artikolu 4(2)(d) tar-Regolament (KE) Nru 853/2004, bil-kondizzjoni li tali tbiċċir u tneħħija ta’ l-għadam isiru fuq talba ta’ u fil-preżenza tal-konsumatur, l-Artikolu 14 tad-Direttiva 2000/13/KE għandu japplika għall-indikazzjonijiet imsemmija fil-paragrafu 3.
5. Ir-regoli dettaljati dwar l-indikazzjoni ta’ l-isem li bih il-prodott qiegħed jinbiegħ fi ħdan it-tifsira ta’ l-Artikolu 3(1)(1) tad-Direttiva 2000/13/KE jistgħu jiġu stabbiliti skond il-proċedura msemmija fl-Artikolu 17 tar-Regolament (KEE) Nru 2777/75.”
5)
L-Artikolu 6 hu sostitwit b’dan li ġej:
“Artikolu 6
B' deroga mill-Artikoli 3, 4 u 5 m' għandux ikun meħtieġ li l-laħam tat-tjur jiġi klassifikat jew li jiġu indikati l-partikolaritajiet addizzjonali msemmija f’dawk l-Artikoli fil-każ tal-konsenji għal stabbilimenti tat-tbiċċir jew ta' l-ipproċessar.”
Artikolu 2
Dan ir-Regolament għandu jidħol fis-seħħ fis-seba’ jum wara l-jum l-pubblikazzjoni tiegħu fil-Ġurnal Uffiċjali ta’ l-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fil-Lussemburgu, 19 ta’ Ġunju 2006.